HEPREALAISIA NÄKÖKULMIA
Laki ja armo: Identiteettimme Messiaassa
(Valitamme äänenlaatua parin ensimmäisen minuutin aikana.)
Jatkamme aiheesta, keitä olemme Messiaassa.
On tärkeä ymmärtää, että juuremme ovat syvällä eikä pinnassa.
Messiaassa olevien juuriemme tulee olla lujalla perustalla.
Kuvassa näemme vahvan perustan.
Osan hengellisestä perustuksesta löydämme Israelin maasta.
Kun Jeesus palaa, hän hallitsee Israelissa, -
ei jossakin toisessa maassa.
Toinen osa perustuksestamme Jumalan Sana, Israelin Toora.
Perustukseemme kuuluvat myös -
apostolit, profeetat ja Israelin kansa.
Jeesus, Messias, on kulmakivemme.
Jeesus lisää kuvaan tämän maailman kansakunnat.
Hän antaa niille mahdollisuuden rakentaa tälle perustalle.
Ei niin, että ne korvaavat sen.
Voiko kattoa olla ilman seiniä?
Seurakunnan on ymmärrettävä, -
että se rakentuu juutalaisten ja Messiaan perustukselle.
Joskus Tooran noudattajia kutsutaan lakihenkisiksi.
Parhaiten vastustat lakihenkisyyttä, -
kun olet varma omasta hengellisestä identiteetistäsi.
On tärkeä tietää, että identiteettimme perustuu -
Messiaan täytetylle työlle.
Vaikka meillä on halu totella, emme toimi lakihenkisellä tavalla.
Ihminen haluaisi pelastua uskon ja armon lisäksi tekojen kautta.
Jumalan tie pelastukseen on uskon ja armon kautta.
Usko ja armo yhdessä vaikuttavat tekoja.
Emme pelastu tekojemme kautta, -
mutta pelastus armon ja uskon kautta tuottaa tekoja.
Teot eivät pelasta meitä, mutta pelastus vaikuttaa niitä meissä.
Kerron esimerkkejä.
Jos tottelen Ruotsin lakia, tekeekö se minusta Ruotsin kansalaisen?
Olen amerikkalainen.
Minusta ei tule Ruotsin kansalaista tottelemalla maan lakia.
Sinusta ei tule kristittyä vain siksi, että tottelet Jumalan lakia.
On myös toinen tapa nähdä asia.
Oletko pyytänyt lastasi siivoamaan huoneensa tai ajamaan nurmikon?
Jos naapurin lapsi leikkaa nurmen ja siivoa lastenhuoneen, -
tekeekö se hänestä sinun lapsesi?
Lastesi täytyy tehdä näitä asioita, -
koska he ovat jo sinun lapsiasi, ei tullakseen lapsiksesi.
Tultuasi Jumalan perheeseen, on tärkeä totella hänen käskyjään -
mutta kuuliaisuuden avulla et pääse Jumalan perheeseen.
Kysynpä jotain.
Sanotaanpa näin, että on kuningas ja prinssi.
Kuningas palkkaa jonkun kasvattamaan häntä.
Kotiopettaja opettaa lapsen harjaamaan hampaansa.
Hän opettaa hampaiden harjaamista moneen otteeseen.
Kun lapsi oppii harjaamaan hampaat, opetusta siihen ei enää tarvita.
Hän ei enää tarvitse siihen opettajaa, koska hallitsee taidon.
Surmaako hän sen jälkeen opettajan?
Näin on myös Herran Tooran suhteen, se opettaa Jumalan tiet.
Kun Toora on sisimmässämme, emme tarvitse enää mentoria.
Nyt Toora on sisimmässämme.
Emme heitä pois Tooraa, emmekä tapa mentoriamme.
Kuka haluaisi elää laittomassa yhteiskunnassa?
Se ei olisi hyvä asia.
Kysynpä näin.
Menet oikeussaliin ja siellä on muitakin.
Jollakin heistä on monta sakkoa ylinopeudesta.
Toisella on vain yksi sakko ylinopeudesta.
Kenelle tuomari on armollisempi, -
lakia kerran rikkoneelle vai sille, joka ei noudata lakia lainkaan?
Kenet armahdetaan?
Jumalan lain noudattamisessa pätevät samat asiat.
Armon löydämme ainoastaan laista.
Laittomuudentekijää ei armahdeta.
Tietysti teemme virheitä Tooraa noudattaessa, mutta saamme armon.
Kuulostaako järkeenkäyvältä?
Nyt katsomme, keitä olemme Messiaassa.
2. Korinttolaiskirje 5:17: -
"Siis, jos joku on Kristuksessa, niin hän on uusi luomus; -
se, mikä on vanhaa, on kadonnut, katso, uusi on sijaan tullut."
Oletko sinä uusi luomus? Onko kaikki tullut uudeksi?
Roomalaiskirje 6:5-7: -
"Sillä jos me olemme hänen kanssaan yhteenkasvaneita -
yhtäläisessä kuolemassa, niin olemme samoin myös -
yhtäläisessä ylösnousemuksessa, kun tiedämme sen, -
että meidän vanha ihmisemme on hänen kanssaan ristiinnaulittu, -
että synnin ruumis kukistettaisiin, -
niin ettemme enää syntiä palvelisi."
Vanha ihminen ristiinnaulittiin, jotta synnin ruumis kukistetaan.
Keitä siis olemme Messiaassa?
Heprealaisten juurten liikkeessä on eri suuntauksia.
Monet ovat ehkä kysyneet sinulta, onko sinusta tullut juutalainen.
Pitää myös miettiä, kuka Israel on.
Olemmeko pakanoita, kristittyjä, juutalaisia, keitä olemme?
Jotkut ravistavat sukupuuta ja katsovat, -
tipahtaako sieltä juutalainen.
Juutalaisuuden katsovan antavan statusta.
On tärkeää, että identiteettimme on Messiaassa, -
ei juutalaisuudessa eikä Israelissa.
Moniko tietää, että Jeesus oli juutalainen?
Jos olet Messiaassa, niin tulet tavallaan juutalaiseksi.
Minulla on huoli eräästä asiasta.
On ihmisiä, jotka lähestyvät Tooraa ansaitakseen -
tai säilyttääkseen pelastuksen.
Uudessa Testamentissa on kohtia, jotka kirjoitettiin pakanoille, -
joilla oli kiusaus yrittää pelastua Tooraa noudattamalla.
Galatalaiskirje on erityisesti sellainen.
Galatalaiset olivat pakanoita.
He yrittivät miellyttää uhreillaan epäjumaliaan.
Tultuaan uskoviksi he luulivat, -
että heidän täytyy ansaita Jumalan suosio.
Kerron esimerkin suosion ansaitsemisyrityksestä.
Apostolien teot 8:14: -
"Mutta kun apostolit, jotka olivat Jerusalemissa, kuulivat, -
että Samaria oli ottanut vastaan Jumalan sanan, lähettivät he -
heidän tykönsä Pietarin ja Johanneksen."
Apt. 8:18-21:ssa kerrotaan Simonista.
"Mutta kun Simon näki, että Henki annettiin sille, jonka päälle -
apostolit panivat kätensä, toi hän heille rahaa ja sanoi: -
Antakaa minullekin se valta." Han halusi ostaa voiman.
Nämä ovat kuitenkin lahjoja, joita ei voi ansaita.
Lakihenkisyyttä on omien töiden lisääminen -
Jumalan työhön.
On hyvin tärkeää määritellä, keitä olemme, -
koska toimimme useimmiten sen mukaan, kuin itsemme näemme.
Monen identiteetti perustuu siihen, mitä he tekevät, -
muuta he eivät ymmärrä, -
ettei ammatti määrittele sitä, keitä he ovat.
Kuka sinä olet?
Ehkä vastaat, että olet putkimies tai lääkäri.
Sinä et kuitenkaan ole sitä, mitä teet ammatiksesi.
Kun jäät työttömäksi tai eläkkeelle -
kadotat identiteettisi, etkä enää tiedä kuka olet.
Uskovilla voi olla muitakin ongelmia.
Ollaan seurakunnan evankelistoja, saarnaajia tai muusikoita.
Jos menetämme viran, emme enää tiedäkään, keitä olemme.
Vanhemmat voivat hämmentyä eivätkä tiedä keitä ovat, -
kun lapset lentävät pois kotoa.
Joskus ihmiset sanovat olevansa baptisteja tai luterilaisia, -
kun heiltä kysytään, keitä ovat.
Tai he sanovat: "Olen helluntai- luterilainen, tai luteri-hellari."
Yritämme etsiä koko ajan identiteettiämme muualta -
kuin Messiaasta.
On pari teologista käsitystä, -
jotka ovat vaikuttaneet Kristus- ruumiiseen negatiivisesti.
Vapaudut, kun ymmärrät, kuka olet.
Taustalla on kaksi kaveria, Bob ja Bart.
Monet pitävät syntisyyttä identiteettinään.
Jumala on pyhä ja minä olen syntinen.
Toinen kaveri sanoo: "Olen vain armosta pelastettu syntinen."
Nyt Jeesus tulee ja laittaa "Jeesus-lasit" päähänsä -
ja katsoo Bobia ja Bartia.
Molemmat ovat syntisiä, mutta Hän ei näe toisen kaverin syntejä.
Kun Jumala katsoo minua, Hän näkee Jeesuksen.
Olen edelleen syntinen ja armosta pelastettu.
Jeesus ei voi laittaa lasejaan päähänsä, kun hän katsoo Bobia, -
koska hän on syntinen.
Tämän opetuksen ongelma on se, -
että vaikka asemamme Jumalan edessä on oikea, -
ajattelemme olevamme samanlaisia syntisiä kuin ennenkin.
Identiteettimme on, että olemme vieläkin synnintekijöitä.
Toisin sanoen vanha ihmisemme on vielä elossa.
Tässä on kaksi ihmistä, hän on pyhä ja minä olen syntinen.
Vaikka olen pyhä, sanon, että olen vain syntinen.
Mutta Jeesus katsoo kyllä minua Jeesus-lasiensa kautta.
On vielä yksi väärä teologinen käsitys.
Se koskee uutta vaatetusta.
Jumala on kyllä pukenut meidät Messiaan vanhurskauteen.
Vanhurskauden vaatteen lisäksi hän tehnyt meistä vanhurskaita.
Tässä kuva vanhurskaaksi tehdystä ja syntisestä Bobista.
Bart sanoo: "Olen Messiaan morsian, -
ja hän on antanut minulle vanhurskauden vaatteen.
Toisin sanoen olen vielä syntinen, -
mutta minulla on Jeesus-vaatteet ylläni."
Mutta ongelmana on, -
että emme voi olla sekä vanhurskaita että syntisiä.
Matteus 12:33: -
"Joko tehkää puu hyväksi ja sen hedelmä hyväksi, -
tahi tehkää puu huonoksi ja sen hedelmä huonoksi."
Me emme voi olla huonoja puita ja tuottaa hyviä hedelmiä.
Mutta entäpä Jesaja 64:6?
"Kaikki me olimme kuin saastaiset, -
ja niinkuin tahrattu vaate oli kaikki meidän vanhurskautemme."
Mutta siinä jakeessa hän puhui -
vailla pelastusta oleville, kapinallisille juutalaisille.
Hesekiel 36:26-27: -
"Ja minä annan teille uuden sydämen, ja uuden hengen -
minä annan teidän sisimpäänne. Minä poistan teidän ruumiistanne -
kivisydämen ja annan teille lihasydämen."
Jumala antaa siis meille uuden sydämen.
Hän antaa uuden hengen ja poistaa kivisydämen.
Se on lupaus myös Israelille.
Ei ole kyse siitä, että vanha henkemme olisi jotenkin peitetty -
tai entinen sydämemme peitetty.
Meillä on uusi sydän ja uusi henki.
Kaikki vanha on mennyt ja uusi tilalle tullut.
2. Kor. 13:12: -
"Kaikki pyhät lähettävät teille tervehdyksen."
Siinä ei sanota: "Kaikki syntiset lähettävät teille tervehdyksen."
Efesolaiskirje 1:1:ssä -
Paavali puhuu "Efesossa oleville pyhille ja uskoville".
Hän ei kirjoita Efesossa oleville syntisille.
Hyvät uutiset ovat vielä parempia, kuin olemme tienneetkään.
Olemme uusia luomuksia.
Efesolaiskirje 2:10: -
"Sillä me olemme hänen tekonsa, luodut Kristuksessa Jeesuksessa -
hyviä töitä varten, jotka Jumala on edeltäpäin valmistanut, -
että me niissä vaeltaisimme."
Hyvät teot ovat uuden luomuksen sivutuotteita.
Väärä teologia painaa Messiaan omia alaspäin.
Uskonnollisuus saa meidät luulemaan, -
että meidän pitää pyrkiä ansaitsemaan Jumalan hyväksyntä.
Syyllisyyden tunne alkaa painaa meitä.
Katsotaan nyt hyvät uutiset siitä, mitä Raamattu sanoo siitä, -
keitä oikeasti olemme.
Katsotaan, mitä Messias on meille hankkinut.
Pääasia on sovitus.
Room. 3:10:ssä sanotaan: "Ei ole ketään vanhurskasta."
Jakeessa 23 sanotaan: -
"Sillä kaikki ovat syntiä tehneet...
ja saavat lahjaksi vanhurskauden hänen armostaan -
sen lunastuksen kautta, joka on Kristuksessa Jeesuksessa."
Room. 3:30-31: -
"...koskapa Jumala on yksi, joka vanhurskauttaa -
ympärileikatut uskosta ja ympärileikkaamattomat uskon kautta.
Teemmekö siis lain [Tooran] mitättömäksi uskon kautta?
Pois se! Vaan me vahvistamme lain [Tooran]."
Ef. 2:1 sanoo: "Ja Jumala on eläviksi tehnyt teidät, -
jotka olitte kuolleet rikoksiinne ja synteihinne."
Vaikka puemme uudet vaatteet vainajalle, hän on silti kuollut.
Jumala on tehnyt meille enemmän kuin antanut uudet vaatteet, -
Hän on tehnyt meidät eläviksi.
Katsomme, mitä muuta Messias on hankkinut.
Hän tuli Jumalan palvelijaksi.
Sen löydämme Jes. 52:13-14:sta.
Jes. 53:6 sanoo, että me olimme eksyksissä.
Jes. 53:10:ssä näemme, että Hänet uhrattiin vuoksemme.
Sitten sanotaan, että Hän nousi ylös kuolleista.
Hän kärsi sen, mitä meille olisi tapahtunut.
Room. 5:8:ssa sanotaan, että Kristus kuoli edestämme.
Matteus 14:14:ssä kerrotaan -
Jeesuksen säälistä meitä kohtaan.
Ef. 2:4-6 kertoo hänen suuresta rakkaudestaan meitä kohtaan.
Näytän tässä lunastuksen aarteita.
Ensinnäkin hän on sovittanut meidät -
kärsimällä puolestamme.
Se käy ilmi 1. Joh. 2:1-2:sta.
Hänestä tuli myös pelastuksemme.
Hän otti päällensä ansaitsemamme kuolemantuomion.
Sen löydämme Tiitus 3:5:stä.
Hän tuli myös meidän vanhurskautuksemme.
Se löytyy Room. 5:1:stä.
Meidät on vanhurskautettu uskosta.
Room. 8:1: -
"Niin ei nyt siis ole mitään kadotustuomiota niille, -
jotka Kristuksessa Jeesuksessa ovat."
Se tarkoittaa niitä, jotka elävät hengen eivätkä lihan mukaan.
Hän on myös lunastuksemme.
Hän maksoi meistä hinnan ja osti meidät vapaiksi.
1. Piet. 1:18-19: -
"...tietäen, ettette ole millään katoavaisella, -
ette hopealla ettekä kullalla -
lunastetut turhasta, isiltä peritystä vaelluksestanne, -
vaan Kristuksen kalliilla verellä."
Siinä on jotain mielenkiintoista, jonka tahdon ottaa esille.
Kun Jumala loi maailman, mitä se hänelle maksoi?
Maksoiko se jotain? Kuinka Hän loi maailman?
Hän vain puhui ja tapahtui niin kuin hän sanoi.
Jos laittaisit yhteen kaiken hopean, kullan, platinan -
ja kaikki maailman jalokivet, -
kaikki talot ja kiinteistöt, kaikki rikkaudet -
satojentuhansien miljardien dollareiden arvosta.
Kuinka isosta summasta on kysymys?
Minkä arvoisen hintalapun laitamme koko maailman rikkauksille?
Lisätään siihen vielä loput maailmankaikkeudesta.
Kuinka paljon se maksoi Jumalalle?
Jos kaikki tuhoutuisi tänään, menettäisikö Jumala jotain?
Hän voisi sanallaan luoda kaiken jälleen seuraavana päivänä.
Mutta mietipä, -
mitä sinun lunastuksesi maksoi Jumalalle?
Se maksoi Jumalalle kaiken.
Se maksoi hänelle Jeshuan, hänen Poikansa, elämän.
Olemme siis kallisarvoisempia kuin koko maailman rikkaudet.
Me arvostamme usein materiaalisia asioita, -
mutta Jumala arvostaa sinua!
Siksi meidän täytyy rakastaa ihmisiä ja käyttää tuotteita, -
eikä rakastaa tuotteita ja käyttää ihmisiä.
Näetkö miten arvokas olet?
Mitäpä jos puolisosi olisi kidnapattu?
Kidnappaaja soittaa sinulle ja sanoo: -
"Haluan vaimostasi 20 euroa."
Hän varmasti loukkaantuisi!
Mietipä sitä!
Ajattelepa, miten arvokas olet!
Psalmissa 49 kerrotaan, -
että sielumme lunastus on ylen kallis.
Ihmisen hintaa ei voi mitata rahassa.
On tärkeä ymmärtää identiteettimme ja arvomme Jumalan edessä -
eikä pitää itseään vain syntisenä.
Hän on myös meidän sovituksemme.
Room. 5:10: "... kun vielä olimme Jumalan vihollisia, tulimme -
sovitetuiksi hänen kanssaan hänen Poikansa kuoleman kautta, -
...pelastumme hänen elämänsä kautta nyt, kun olemme sovitetut;"
Katsomme nyt, kuinka olemme rakentuneet.
Tämä on tärkeää!
No 1. Olemme vanhurskautettuja.
2 Kor. 5:21:
"Sen, joka ei synnistä tiennyt, hän meidän tähtemme teki synniksi, -
että me hänessä tulisimme Jumalan vanhurskaudeksi."
Jae 17 sanoo, että olemme uusia luomuksia.
Gal. 6:15:ssä kerrotaan myös, että olemme uusia luomuksia.
Ef. 4:24 puhuu, että olemme pukeneet päällemme uuden ihmisen.
Room. 5:19:ssä kerrotaan, että monet tulevat vanhurskaiksi.
Meillä ei ainoastaan ole vanhurskauden vaatteet, vaan -
me olemme vanhurskautettuja.
Tässä on tärkeää se, -
että emme tule vanhurskaammaksi seuraamalla, Tooraa, lakia.
Toora näyttää meille, heijastuuko Jumalan vanhurskaus teoistamme.
Meidän täytyy olla yhtä Messiaan kanssa.
Room. 6:1-6:
"Mitä siis sanomme? Onko meidän pysyttävä synnissä, -
että armo suureksi tulisi?
Pois se! Me, jotka olemme kuolleet pois synnistä, -
kuinka me vielä eläisimme siinä?"
"... kun tiedämme sen, että meidän vanha ihmisemme -
on hänen kanssaan ristiinnaulittu."
Meillä ei ainoastaan ole uutta yhteyttä Messiaaseen, -
vaan meillä on myös uusi asema hänen kanssaan.
Kol. 2.10. Siinä sanotaan:
..." ja te olette täytetyt hänessä, joka on kaiken hallituksen ja vallan pää."
Olemme täytetyt hänessä. Emme ole enää Aadamissa vaan Messiaassa.
Hebr. 4:10:
"Sillä joka on päässyt hänen lepoonsa, on saanut -
levon teoistaan, hänkin, niinkuin Jumala omista teoistansa."
Oliko Jumala väsynyt, kun hän lepäsi?
Ei! Hän lepäsi, koska työ oli saatettu päätökseen.
Hän iloitsi, siitä mitä oli tehnyt.
Me ei voida lisätä mitään siihen, mitä Jumala on meissä tehnyt.
On tärkeä ymmärtää, että kun tulimme uskoon, -
emme ainoastaan saaneet jotakin, vaan me tulimme joksikin.
Me emme tottele tullaksemme joksikin -
vaan siksi, että tiedämme keitä olemme.
Uskova on sellainen, jonka elämä on muuttunut.
Jeremia 31:33:
"Vaan tämä on se liitto, jonka minä teen Israelin heimon kanssa -
niiden päivien tultua, sanoo Herra: Minä panen lakini -
heidän sisimpäänsä ja kirjoitan sen heidän sydämiinsä; -
ja niin minä olen heidän Jumalansa, ja he ovat minun kansani."
Uudessa liitossa ei ole pantu pois lakia, vaan -
olemme saaneet sen sydämiimme.
Haluan lisätä vielä yhden asian.
On tehty koko joukko Raamatun tutkimuksia.
Ja saatu selville, kuka oli se parempi ryöväri ristillä.
Siellä oli paha ja hyvä ryöväri.
Tiesittekö, että hyvä ryöväri oli apostoli Paavalin isä.
Paavali sanoi, että "vanha mies" -
naulattiin ristinpuulle Kristuksen kanssa.
Katsomme nyt Jaakobin kirjettä.
Jaak. 1:22-25:
"Mutta olkaa sanan tekijöitä, eikä vain sen kuulijoita, -
pettäen itsenne.
Sillä jos joku on sanan kuulija eikä sen tekijä, -
niin hän on miehen kaltainen, joka katselee -
kuvastimessa luonnollisia kasvojaan; hän katselee itseään, -
lähtee pois ja unhottaa heti, millainen hän oli.
Hän katselee itseään, lähtee pois ja unhottaa heti, millainen hän oli.
Mutta joka katsoo täydelliseen lakiin, vapauden lakiin, -
ja pysyy siinä, eikä ole muistamaton kuulija, -
vaan todellinen tekijä, hän on oleva autuas tekemisessään."
Huomasitko, että tässä lukee: "Täydellinen vapauden laki".
Kuulemme usein, että Toora on lakihenkisyyttä, eikä vapautta.
Psalmi 119:44-45:
"Minä tahdon alati noudattaa sinun lakiasi [Tooraasi]...
Silloin minä vaellan avaralla paikalla;..."
Vapauden löydämme Toorasta.
KOKO KONFERENSSI JA MUUTA MATERIAALIA: WWW.ELSHADDAI.SE
Tämä peili, josta Jaakob puhuu, on Toora.
Efesolaiskirje 5:26:
"... että hän sen pyhittäisi, puhdistaen sen, -
vedellä pesten, sanan kautta,"...
Ilmestysmajassa oli vesiallas, josta näkyi oma kuva.
Vesiallas kuvaa Jumalan Sanaa.
Näemme Ef. 5:26:ssa, että tulemme puhtaiksi Jumalan Sanan kautta.
Toora muistuttaa meitä siitä, että olemme uusia luomuksia.
On tärkeää, että emme ole vain syntisiä ja armosta pelastettuja, -
vaan olemme saaneet aivan uuden identiteetin.
Olemme elävän Jumalan tyttäriä ja poikia.
Kiitos!
Suomennos: Anneli Olin